Атырауда ұлттық қыздар мектебі сот шешімімен жабылды
DATE: 21:32, 24 Тамыз 2023 | GMT +5
TITLE: Атырауда ұлттық қыздар мектебі сот шешімімен жабылды
URL: https://kaz.inform.kz/news/atyrauda-ulttyk-kyzdar-mektebi-sot-sheshimimen-zhabyldy_a4104961/
META: DATE: 21:32, 24 Тамыз 2023 | GMT +5
TOTAL WORDS: 187
AUTHOR(S):
TEXT: Атырау облысының мамандандырылған ауданаралық экономикалық сотында «Қазақ ұлттық қыздар мектебі» ЖШС қызметін тоқтату жөнінде азаматтық іс қаралды. Талап арызды Атырау облысының білім саласындағы сапаны қамтамасыз ету департаменті берген. «Қазақ ұлттық қыздар мектебі» ЖШС заңды тұлға ретінде 2022 жылғы 18 маусымда Азаматтарға арналған үкіметте тіркелген. Қызметін лицензиялауды талап ететін білім беру қызметінің кіші түрі деп көрсеткен. Алайда, мектеп өз қызметін Атырау қаласында 2022-2023 оқу жылының 1 қыркүйегінде 7-сыныпқа 117 баланы қабылдап, жеке білім беру ұйымы ретінде бастаған. «Қазақ ұлттық қыздар мектебі» ЖШС тарапынан Қазақстан Республикасының білім саласындағы заңнамасын бұзуға, атап айтқанда, лицензия болмаған кезде қызметті жүзеге асыруға жол берілді», -деп хабарлады соттың баспасөз қызметі. Соттың шешімімен департаменттің талабы қанағаттандырылды. «Қазақ ұлттық қыздар мектебі» ЖШС-нің білім беру қызметі тоқтатылды. Сот актісі заңды күшіне енген жоқ. Еске сала кетелік, бұған дейін Атырауда бірнеше мектептің оқушылары жөндеу жұмысына байланысты өзге білім ордасында оқитынын хабарлаған едік. Атырау қалалық білім бөлімінің асшысы Айнагүл Дүйсекенованың мәліметінше, 5 мектепте жөндеу жұмыстары жүргізілуіне байланысты оқушыларды өзге білім ордаларында оқыту көзделіп отыр. Сондай-ақ, кешенді тексеруден кейін Ы. Мұқанов және М. Ломоносов атындағы мектептерінің ғимараты апаттық жағдайда екені анықталған. Сол себептен, аталған білім ордаларының оқушылары өзге мектептерде оқиды
